Vyhodnotenie pripomienkového konania
Návrh nariadenia vlády Slovenskej republiky o technických požiadavkách na miesto na inštalovanie zadnej tabuľky s evidenčným číslom na dvojkolesových motorových vozidlách, trojkolesových motorových vozidlách a štvorkolkách

Spôsob pripomienkového konania: skrátené (od 28.7. 2005 do 18. 8. 2005)
Zoznam oslovených subjektov: Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpresdseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR, minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky, Ministerstvo zahranièných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov: 31

Subjekty, ktoré nemali pripomienky:  Úrad vlády Slovenskej republiky,  Ministerstvo pôdohospodárstva SR, Ministerstvo obrany SR, Národná banka Slovenska, Úrad priemyselného vlastníctva SR, Ministerstvo spravodlivosti SR, Ministerstvo školstva SR, Ministerstvo zdravotníctva SR, Úrad pre normalizáciu, metrológiu a skúšobníctvo SR, Správa štátnych hmotných rezerv SR, Štatistický úrad SR, , Ministerstvo kultúry SR, Ministerstvo životného prostredia SR, Úrad pre štátnu službu, Úrad pre verejné obstarávanie, Úrad jadrového dozoru SR, Generálna prokuratúra SR, Ministerstvo práce, sociálnych vecí a rodiny SR, Ministerstvo zahraničných vecí SR.

Subjekty, ktoré nezaslali pripomienky:  Ministerstvo hospodárstva SR, Úrad geodézie, kartografie a katastra SR Najvyšší kontrolný úrad SR, Protimonopolný úrad SR

Počet vznesených zásadných pripomienok:  1
akceptovaných: 1
čiastočne akceptovaných: -
neakceptovaných: -
neaktuálnych: -

		Vyhodnotenie pripomienkového konania				
Por.č.	Rezort	Pripomienka
	Typ	Spô-sob vybavenia.	Dôvod neakceptovania/poznámka
	
	Úrad vlády SR, Inštitút pre aproximáciu práva	Formuláciu ustanovenia § 3ods. 1 : „Nemožno odmietnuť udelenie typového schválenia ES vozidla pre typ vozidla z dôvodov týkajúcich sa miesta na inštalovanie zadnej tabuľky, ak sú splnené technické požiadavky podľa § 2“ navrhujeme v zmysle záverov rokovania Legislatívnej rady vlády SR zo dňa 28. júna 2005 preformulovať nasledovne: „Udelenie typového schválenia ES vozidla  pre typ vozidla z dôvodov týkajúcich sa miesta na inštalovanie zadnej tabuľky nemožno odmietnuť, ak sú splnené technické požiadavky podľa §2“..	O	A	Upravené obdobne ako v ostatných aproximačných nariadeniach.	
		V ustanovení § 3 ods. 3 návrhu aproximačného nariadenia, použitím odkazu v znení § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov, preberáte doplnok 2 prílohy smernice Rady 93/94/EHS o mieste na inštalovanie zadnej registračnej tabuľky dvoj a trojkolesových motorových vozidiel v znení smernice Komisie 1999/26/ES (ďalej len: „smernica Rady 93/94/EHS“). Toto ustanovenie má však čisto deklaratórny charakter a nemôžme teda požiadavku smernice chápať ako náležite prebratú. Preto navrhujeme toto ustanovenie preformulovať nasledovne: „Príslušný štátny orgán vydá osvedčenie o typovom schválení komponentu z dôvodov týkajúcich sa miesta na inštalovanie zadnej tabuľky na vozidle   podľa vzoru stanoveného v doplnku 2 prílohy smernice 93/94/EHS .“	O	A	Upravené obdobne ako v ostatných aproximačných nariadeniach.	
		V ustanovení § 4 : „Príslušný štátny orgán nemôže  zakázať uvedenie typu vozidla na trh, jeho evidenciu a uvedenie do prevádzky alebo používania v premávke na pozemných komunikáciách z dôvodov týkajúcich sa miesta na inštalovanie zadnej tabuľky na vozidle, ak sú splnené technické požiadavky podľa § 2.“ navrhujeme konkretizovať príslušný štátny orgán a to použitím odkazu spolu s poznámkou pod  čiarou, kde sa uvedú príkladmo ustanovenia zákonov, kde sú tieto ustanovené.  	O	A	Upravené obdobne ako v ostatných aproximačných nariadeniach.	
		Upozorňujeme, že SR bola povinná transponovať smernicu najneskôr do l. mája  2004.  SR túto povinnosť nesplnila včas a teda vznikol dôvod na konanie voči SR pred Súdnym dvorom Európskych spoločenstiev za netranspozíciu a nenotifikáciu právnych predpisov preberajúcich smernice. Z tohto dôvodu ako aj z dôvodu nutnosti znižovať transpozičný deficit smerníc v gestorstve Ministerstva dopravy, pôšt a telekomunikácií SR, ide podľa nášho názoru o naliehavý všeobecný záujem, kedy môže nadobudnúť právny predpis účinnosť dňom vyhlásenia podľa § 3 ods. 2 zákona NR SR č. 1/1993 Z. z. o Zbierke zákonov Slovenskej republiky. Navrhujeme v tomto zmysle upraviť § 8 návrhu aproximačného nariadenia. Túto pripomienku SIAP ÚV SR uplatnil v rámci medzirezortného pripomienkového konania a bola akceptovaná aj na rokovaní  Legislatívnej rady vlády SR  dňa 28. júna 2005.	O	N	Neaktuálne. Podľa záverov LRV SR z 20. 12. 2005 sa navrhuje konkrétny dátum účinnosti nariadenia vlády.	
		V transpozičnej prílohe navrhujeme vypustiť: „z 20. apríla 1999“ z dôvodu nadbytočnosti..	O	A	Upravené.	
	Ministerstvo vnútra SR	K § 1: Žiadame na koniec ustanovenia § 1 doplniť slová: „a upravuje  podrobnosti o typovom schvaľovaní týchto vozidiel.“.
Túto pripomienku považujeme  za zásadnú.
Odôvodnenie: Pripomienka vychádza zo záverov z rozporového konania k trom návrhom aproximačných nariadení vlády Slovenskej republiky na vykonanie zákona č.725/2005 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktoré sa uskutočnilo 3. júna 2005 na Ministerstve dopravy, pôšt a telekomunikácií Slovenskej republiky.	Z	A	Upravené.			
	Generálna prokuratúra SR	K návrhu predmetného nariadenia vlády, ktorý ste zaslali na pripomienkové konanie dňa 28. júla 2005 oznamom č. 1628/M-2005, nemáme vecné pripomienky. Odporúčame však v § 2 ods. 1, § 3 ods. 2 a 3 smernice necitovať priamo v texte, ale v poznámkach pod čiarou a vypustiť § 5, nakoľko je nad rámec splnomocňovacieho ustanovenia zákona č. 725/2004 Z.z. na vydanie nariadenia vlády.
	O	ČA	Upravené obdobne ako v ostatných aproximačných nariadeniach. Spôsob zavedenia aproximačného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky priamo v texte (odkázať na prílohu smernice s uvedením plného znenia označenia smernice) bol dohodnutý s Úradom vlády Slovenskej republiky - Inštitútom pre aproximáciu práva a odsúhlasený na rokovaní Legislatívnej vlády Slovenskej republiky dňa 28.6.2005.
Pôvodný § 5 bol vypustený.			
Vysvetlivky k skratkám v tabuľke:
Z – zásadná, O – obyčajná, A – akceptovaná, ČA – čiastočne akceptovaná, N - neakceptovaná